Rika Cloete

Rika Cloete is 'n Afrikaanse digter en skrywer.

 Werk 
Haar digbundel “eensaamigheid”Olivier, Fanie “Beeld” 12 April 2004 bevat hoofsaaklik kort gedigte oor ’n wye verskeidenheid onderwerpe, insluitende die dood, verskeie sienings van skepping vanaf die skryfdaad tot die ontstaan van die heelal, gedigte oor spesifieke persone, klein huislike vreugdes, samesyn en liefde. Hierdie onderwerpe is nie suksesvol gestruktureer nie, sodat die bundel ten spyte van knap gedigte ongeordend voorkom. Op haar beste is sy egter gevat en bondig, met die gedig “oerknal” ’n besliste hoogtepunt met sy relativering van die skepping van die heelal. In 2020 word haar gedig ‘afsêbrief aan ’n regsgeleerde’ in Vers en vrou opgeneem. De Wet, K. (samest.) Vers & vrou. Kaapstad: Human & Rousseau. 2020

 Publikasies 
 2002 - eensaamigheid (Suider Kollege Uitgewers Stellenbosch, Eerste druk 2002)
 2004 - Die oog van Isis (LAPA Uitgewers)
 2017 - Doodsroeper (LAPA Uitgewers)

’n Aantal kortverhale in plaaslike tydskrifte (Huisgenoot, Vrouekeur)

 Bronnelys 

 Boeke 
 Cloete, Rika “eensaamigheid”

 Tydskrifte en koerante 
 Hugo, Daniël “Presies hoe oorspronklik is die oerknal?” “Die Burger” 1 Maart 2004

 Verwysings 

Kategorie:Suid-Afrikaanse digters